Soundtrack

Soundtrack130px
Soundtrack alebo sound-track (z angl. doslova: zvuková stopa) je jednak hudobný sprievod vo filme, televíznej či rozhlasovej relácii, videohre či predstavení a jednak samostatne vydaná nahrávka tohto hudobného sprievodu, typicky album (t. j. soundtrackový album).

 Variácie (typy) soundtrackov 

 Niekedy sa hudba nahráva ako kolekcia skladieb špeciálne určená pre určitý film (napr. Horúčka sobotňajšej noci, Akty X, Mestečko Twin Peaks...), 
 Skladby témou, či obdobím svojho vzniku spojené s dejom filmu od viacerých interpretov: napr. Forest Gump, Pulp Fiction, Cruel Intentions..., 
 Kolekcia skladieb od jednej hudobnej skupiny: Flash Gordon – skupina Queen, či Obscured by Clouds skupina Pink Floyd. 
 Niektoré filmové štúdiá, ako napríklad štúdio Walta Disneya, zas produkujú špeciálny repertoár piesní využitý na spestrenie deja filmu, pri ktorom sa zvyknú využívať osobnosti populárnej hudby, ako napríklad Elton John (Leví kráľ), či Céline Dion (Kráska a zviera).
 Súčasť takéhoto albumu môže byť aj tzv. scénická hudba (väčšinou od jedného skladateľa), či pre film charakteristické melodické sekvencie (niekedy s prídavkom fragmentov dialógov, či zvukových ruchov z filmu), ktoré sprevádzajú dej filmu.
 Niektoré soundtracky zas obsahujú tzv. "hitové ťaháky", ktoré lákajú fanúšikov, na kúpenie si celého albumu, ako sú napríklad soundtracky z filmov s Jamesom Bondom, či z filmu Osobný strážca alebo Titanic.

Využitie takýchto variácií nie je pevne určené. Na albumoch sountrackov sú väčšinou ich kombinácie.

 Z histórie soundtrackov 
 r. 1908 Camille Saint-Saens nahral prvú hudbu určenú špeciálne pre film L'assasinat du duc de Guise.
 Vydávanie piesní z filmov sa začalo v tridsiatych rokoch 20. storočia.
 Henry Mancini vyhral Emmy a dvakrát Grammy za hudbu do americkému televíznemu seriálu z päťdesiatych rokov Peter Gun, čím sa stal prvým skladateľom, ktorý mal veľký hit zo soundtracku.
 Prvým soundtrackom z hraného filmu, ktorý vyšiel na albume bola hudba do filmu Rómeo a Júlia z roku 1968.

 Najlepšie predávané soundtracky 
 Osobný strážca (1992); - 17-krát platina 
 Horúčka sobotňajšej noci (1977); - 15-krát platina 
 Purple Rain (1984); - 13-krát platina 
 Forrest Gump (1994); - 12-krát platina 
 Hriešny tanec (1987); Titanic (1997); - 11-krát platina 
 Leví kráľ (1994); - 10-krát platina 
 Top Gun (1986); Footloose (1984); - 9-krát platina 
 Pomáda (1978); - 8-krát platina 
 O Brother, Where Art Thou? (2000); Waiting to Exhale (1995); - 7-krát platina 
 The Big Chill (1983); - 6-krát platina 
 Evita (1996); - 5-krát platina

 Zdroje 



Kategória:Hudobné albumy
Kategória:Zvukové nosiče